Monyx – синеокият красавец на българската музика кани на концерт
MONYX с лайв концерт в Radio Café
Чаровникът Monyx, превърнал се за кратко време в идол на много жени, ще забие на 18 юни /петък/ в Radio Café в 22.30 ч.
Феновете на брит поп звученето ще се насладят на кавър версии на хитове на James Blunt, The Kooks, Stereophonics, Kings of Leon, както и на авторските парчета на Monyx – “Coffee Is Over” и „Finally I Found You”.
На сцената с Monyx ще са пиaнистът Мартин Стоянов и барабанистът Георги Марков. Музикантите са подготвили съвсем различни аранжименти на песните, специално за случая. За доброто настроение на публиката преди концерта ще се грижи DJ Dizzy Miss Lizzy.
В момента Monyx се е отдал на активна работа по следващия си проект и почти не излиза от студиото. С нетърпение обаче очаква момента, в който ще отиде на морето и след това на палатка в планината, където е любимото му място.
Monyx – Coffee Is Over / HD / Official Video 2010